钦定古今图书集成/明伦汇编/闺媛典/第285卷 > 皇清十八 > 刘汝惠妻侯氏
## 钦定古今图书集成/明伦汇编/闺媛典/第285卷 > 皇清十八 > 刘汝惠妻侯氏

按《合肥县志》：侯氏，刘汝惠妻。适刘未一载，寇变，翁姑被害，惠枕尸而哭，贼并杀之，氏欲以死殉，亲戚劝曰：“汝夫之二弟尚在襁褓，刘氏恃此一线耳。” 氏悟乃止。弟侯灿为筑室居之，昼锄夜绩，抚二幼叔成人，苦节四十馀年。后叔生五子，刘氏赖以不绝。族人为建祠世祀焉。